Legend of Aiikelenuiaikii. 89 



laila. la Aukelenuiaiku e ku ana ma kona kua, ninau ae la ia me ka hiihu liookae: 

 "E! hookano wale oe? nawai ke kupu o oe? Aole i pii ia ko'u kua e ka'u moopuna e 

 Kamohoalii, a ia oe ka hoi pii ia ko'u kua." I iho o Aukelenuiaiku : "Nau no." "Na'u 

 na wai?" "O ke keiki au a Kapapaiakea laua o Iku." "O ka moopuna oe a Kapoino 

 laua me Kamooinanea?" "Ae," aku o Aukelenuiaiku, "ae." 



A lohe kela i keia man olelo a Aukelenuiaiku, aloha mai la ia: "E walina hoi ia 

 oe e kuu haku. Heaha kau huakai o ka hiki ana mai?" Olelo aku o Aukelenuiaiku: 

 "I kii mai nei au i ka wai ola loa a Kane, no kuu keiki a me o'u kaikuaana." Ninau 

 mai o Kanenaiau: "Ua pan loa nae palia?" I aku o Aukelenuiaiku: "Aole i pau." I 

 mai la kela: "Nana ia i kuu piko." Ia Aukelenuiaiku e nana ana i ka piko, kuhikuhi 

 mai la kela i ke ala e lele ai. "Auhea oe, mai lele ma keia aoao o pa oe i ka ohe, no 

 ka mea, ina e pa ka ohe, o ka halulu no ia o ka ohe, a lohe ko kaikuaana, paa ka 

 wai, aole e loaa mai ia oe. Nolaila, maanei oe e lele ai, alaila, loaa ia oe ka wai ola 

 loa a Kane." 



A pau ka olelo ana ia Aukelenuiaiku, mahope o laila, lele aku la o Aukelenuiaiku 



a kau ana i luna o Hawewe. E like me na olelo i kela mau mea i hala aku, pela no ka 



olelo ana maanei. I mai o Hawewe: "E kuii haku, heaha kau huakai o ka hiki ana 



mai?" "I hele mai au e imi i ka wai ola a Kane." Ia wa, olelo mai o Hawewe: "Mai 



lele oe ma ka aoao hema, o pa auanei ka lama ia oe, halulu, o ia halulu a lohe ko kaikuaana 



i lalo, loaa ole ka wai ola a Kane ia oe. Nolaila, maanei oe e lele ai, alaila, loaa ia oe ka 



wai ola a Kane." O keia mau kanaka elua, he mau kupunakane no Aukelenuiaiku, ma 



ka aoao o kona makuawahine, o Kapapaiakea. O ka nui a me ka loihi o ka manawa o 



Aukelenuiaiku i lele ai, mai ke kanaka mua a keia kanaka hope elua niahina o ka 



lele ana. 



A haalele o Aukelenaiaiku i ke kamailio ana me Hawewe, lele hou mai la o 



Aukelenuiaiku a kau i luna o Kanenaeuae. A pau ka Aukelenuiaiku olelo ana nona a 

 me kona mau makua, komo aku la ia olelo ma ko Kanenaenae pepeiao, maopopo ua pili 

 loa o Aukelenuiaiku ia ia. Alaila, uwe iho la ia ia Aukelenuiaiku ; a pau ka uwe ana, 

 ninau aku la ia: "Heaha ka huakai a kuu haku o ka hiki ana mai?" I aku o Aukele- 

 nuiaiku: "I kii mai au i ka wai ola loa a Kane, no kuu keiki a me o'u kaikuaana." 

 Ninau mai o Kanenaenae: "Ua pau loa nae paha?" "Aole i pau loa." "Ae, ua loaa; 

 nana ia i kuu piko i pololei." Ia Aukelenuiaiku e nana ana, i mai la kela: "Mai lele 

 auanei oe ma keia aoao la, o pa oe i ka loulu, halulu. O ia halulu a lohe ko kaikuaana 

 i lalo, paa ka wai ola a Kane, aole e loaa mai ia oe, nolaila, maanei oe e lele ai. Ma keia 

 lele ana au a hiki oe i lalo i ko kupunakane, a nana oe e olelo mai, alaila, loaa ka wai 

 ola ia oe." 



